Stanovisko Komisie podľa článku 251 ods. 2 tretieho pododseku písm. c) Zmluvy o ES k zmenám a doplneniam Európskeho parlamentu, pokiaľ ide o spoločnú pozíciu Rady k návrhu smernice Európskeho parlamentu a Rady o odpade ktorým sa mení A DOPĹŇA NÁVRH KOMISIE podľa článku 250 odsek 2 Zmluvy o ES /* KOM/2008/0559 v konečnom znení - COD 2005/0281 */





[pic] | KOMISIA EURÓPSKYCH SPOLOČENSTIEV | Brusel, 1.10.2008 KOM(2008) 559 v konečnom znení 2005/0281 (COD) STANOVISKO KOMISIE podľa článku 251 ods. 2 tretieho pododseku písm. c) Zmluvy o ES k zmenám a doplneniam Európskeho parlamentu, pokiaľ ide o spoločnú pozíciu Rady k návrhu SMERNICE EURÓPSKEHO PARLAMENTU A RADY o odpade KTORÝM SA MENÍ A DOPĹŇA NÁVRH KOMISIE podľa článku 250 odsek 2 Zmluvy o ES 2005/0281 (COD) STANOVISKO KOMISIE podľa článku 251 ods. 2 tretieho pododseku písm. c) Zmluvy o ES k zmenám a doplneniam Európskeho parlamentu, pokiaľ ide o spoločnú pozíciu Rady k návrhu SMERNICE EURÓPSKEHO PARLAMENTU A RADY o odpade 1. Úvod V článku 251 ods. 2 treťom pododseku písm. c) Zmluvy o ES sa stanovuje, že Komisia zaujme stanovisko k zmenám a doplneniam navrhovaným Európskym parlamentom počas druhého čítania. Komisie uvádza svoje stanovisko k 38 zmenám a doplneniam navrhovaným Parlamentom. 2. Kontext Komisia prijala 21. decembra 2005 návrh smernice, ktorým sa reviduje smernica 2006/12/ES o odpadoch. Návrh bol 26. decembra 2005 predložený Európskemu parlamentu a Rade na schválenie v rámci postupu spolurozhodovania, ako sa ustanovuje v článku 251 Zmluvy o ES. Európsky Hospodársky a sociálny výbor predložil svoje stanovisko 19. júna 2006. Výbor regiónov prijal svoje stanovisko 14. júna 2006. Oba výboru v podstate podporili návrh Komisie, aj keď vo všeobecnosti vyzvali na viac regulačný a podrobnejší prístup. Rada prijala svoju spoločnú pozíciu 20. decembra 2007. Európsky parlament prijal svoju pozíciu v druhom čítaní 17. júna 2008. 3. Cieľ návrhu Návrh vychádza zo záverov Tematickej stratégie predchádzania vzniku odpadu a jeho recyklácie (KOM(2005) 666 v konečnom znení), ktorá v súlade s cieľmi lepších právnych predpisov vyzýva na zjednodušenie a modernizáciu súčasných právnych predpisov v oblasti odpadu, pokiaľ skúsenosť preukázala, že je to nevyhnutné na zníženie administratívnej záťaže a zároveň na udržanie úrovne ochrany životného prostredia. Cieľom súčasného návrhu je teda zrevidovať rámcovú smernicu o odpadoch tak, aby sa zmodernizovala, zjednodušila a zlepšila úroveň ochrany životného prostredia poskytovaná touto smernicou, začleniť do revidovanej verzie smernicu o nebezpečnom odpade (91/689/EHS) a zrušiť smernicu o zneškodňovaní odpadových olejov (75/439/EHS), a pritom začleniť niektoré z jej ustanovení do rámcovej smernice o odpadoch. 4. Stanovisko komisie k zmenám a doplneniam Európskeho parlamentu Európsky parlament prijal na svojom plenárnom zasadnutí 17. júna 2008 kompromisný balík 38 zmien a doplnení (s číslami 104 - 142), na ktorom sa dohodol s Radou s cieľom dosiahnuť dohodu v druhom čítaní. Tieto zmeny a doplnenia sa týkajú: - stanovenia cieľov recyklácie odpadu z domácností a stavebného a demolačného odpadu a zavedenia ustanovení na formuláciu budúcich cieľov predchádzania vzniku odpadu, - stanovenia päťstupňovej hierarchie odpadového hospodárstva ako poradia priorít, - a vysvetlenia určitých ustanovení v súvislosti s nebezpečným odpadom, kritériami na určovanie „konca odpadu“ a s biologickým odpadom. 4.1. Zmeny a doplnenia prijaté Komisiou Komisia schvaľuje všetky uvedené zmeny a doplnenia, keďže sú v súlade s celkovým účelom a charakteristikou návrhu. 5. Záver Podľa článku 250 ods. 2 Zmluvy o ES Komisia mení a dopĺňa návrh ako je uvedené vyššie.